CELEX: 32014D0720
Language: lv
Date: 2014-10-13 00:00:00
Title: 2014/720/ES: Padomes Lēmums ( 2014. gada 13. oktobris ), ar ko nosaka nostāju, kas Eiropas Savienības vārdā jāieņem Publiskā iepirkuma komitejā par Melnkalnes pievienošanos Pārskatītajam nolīgumam par publisko iepirkumu

18.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 300/51
            
         PADOMES LĒMUMS
   (2014. gada 13. oktobris),
   ar ko nosaka nostāju, kas Eiropas Savienības vārdā jāieņem Publiskā iepirkuma komitejā par Melnkalnes pievienošanos Pārskatītajam nolīgumam par publisko iepirkumu
   
      (2014/720/ES)
   
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Melnkalne 2013. gada 4. novembrī ir iesniegusi pievienošanās pieteikumu Pārskatītajam nolīgumam par publisko iepirkumu (“Pārskatītais NPI”).
            
         
               (2)
            
            
               Melnkalnes saistības attiecībā uz piemērošanas jomu ir izklāstītas tās galīgajā piedāvājumā, kas 2014. gada 18. jūlijā iesniegts Pārskatītā NPI Pusēm.
            
         
               (3)
            
            
               Melnkalnes galīgais piedāvājums atspoguļo Savienības piemērošanas jomas grafiku Pārskatītā NPI I papildinājumā. Tādēļ tas ir apmierinošs un pieņemams. Melnkalnes pievienošanās noteikumi, kā izklāstīts šā lēmuma pielikumā, tiks atspoguļoti Publiskā iepirkuma komitejas lēmumā (“NPI komiteja”) par Melnkalnes pievienošanos.
            
         
               (4)
            
            
               Paredzams, ka Melnkalnes pievienošanās Pārskatītajam NPIdos pozitīvu stimulu publisko iepirkuma tirgu turpmākai atvēršanai starptautiski.
            
         
               (5)
            
            
               Pārskatītā NPI XXII panta 2. punktā paredzēts, ka jebkurš PTO loceklis var pievienoties Pārskatītajam NPI, ievērojot noteikumus, kuri jāsaskaņo starp konkrēto locekli un Pusēm, šādus noteikumus izklāstot NPI komitejas lēmumā.
            
         
               (6)
            
            
               Tādējādi ir jānosaka nostāja, kas Savienības vārdā jāieņem NPI komitejā par Melnkalnes pievienošanos,
            
         IR PIEŅĒMUSI ŠO LĒMUMU.
   1. pants
   Nostāja, kas Savienības vārdā jāieņem Publiskā iepirkuma komitejā, ir apstiprināt Melnkalnes pievienošanos Pārskatītajam nolīgumam par publisko iepirkumu, ievērojot konkrētus pievienošanās noteikumus, kas izklāstīti šā lēmuma pielikumā.
   2. pants
   Šis lēmums stājas spēkā tā pieņemšanas dienā.
   
      Luksemburgā, 2014. gada 13. oktobrī
      
         
            Padomes vārdā –
         
         
            priekšsēdētājs
         
         M. MARTINA
      
   
   
      PIELIKUMS
      ES NOTEIKUMI PAR MELNKALNES PIEVIENOŠANOS PĀRSKATĪTAJAM NPI (1)
      
      Melnkalnei pievienojoties Pārskatītajam NPI, Eiropas Savienības I papildinājuma 1. pielikuma 2. sadaļas 2. punktu (“ES dalībvalstu centrālās pārvaldes līgumslēdzējas iestādes”) lasīt šādi:
      
         
                     “2.
                  
                  
                     Attiecībā uz precēm, pakalpojumiem, piegādātājiem un pakalpojumu sniedzējiem no Izraēlas un Melnkalnes iepirkums, ko veic turpmāk norādītas centrālās pārvaldes līgumslēdzējas iestādes.”
                  
               
      Melnkalnei pievienojoties Pārskatītajam NPI, 6. pielikuma 2. sadaļu lasīt šādi:
      
         
                     “2.
                  
                  
                     Būvdarbu koncesijas līgumi, ja tos ir piešķīrušas 1. un 2. pielikumā ietvertās iestādes, ir ietverti valsts režīmā, ko piemēro būvdarbu pakalpojumu sniedzējiem no Islandes, Lihtenšteinas, Norvēģijas, Nīderlandes Arubas vārdā, Šveices un Melnkalnes, ja to vērtība ir SDR 5 000 000 vai lielāka, un būvdarbu pakalpojumu sniedzējiem no Korejas, ja būvdarbu vērtība ir SDR 15 000 000 vai lielāka.”
                  
               
      
         (1)  PTO sekretariāts, vienojoties ar Pārskatītā NPI Pusēm, ir mainījis Pārskatītā NPI pušu piemērošanas jomas grafiku numerāciju. Šajā pielikumā lietotā numerācija atbilst pēdējai autentiskajai Pārskatītā NPI Pušu piemērošanas jomas grafiku sertificētajai kopijai, kuru PTO ir nodevusi Pārskatītā NPI Pusēm oficiāla paziņojuma veidā un kura ir pieejama: http://www.wto.org/english/tratop_e/gproc_e/gp_app_agree_e.htm#revisedGPA. To Pārskatītā NIP Pušu piemērošanas jomas grafiku numurējums, kas publicēti OV L 68, 7.3.2014., 2. lpp., vairs nav spēkā.